
FORU ARAUA 19/2022 martxoaren 7koa

Gizarte Politiken Saila                   Espediente zkia: INFOPU 2021/44


xxxxx  k informazio publikoa eskuratzea

2021eko abenduaren 22an, Eusko Jaurlaritzako Justizia, Berdintasun eta Gizarte Politiketako Saileko Zerbitzu Zuzendaritzak Arabako Foru Aldundiari bidali zion informazio publikoa eskuratzeko eskaeraren idazkia, xxxxxk (NAN: xxxxx) aurkeztua, gardentasunari, herritarren parte-hartzeari eta gobernu onari buruzko otsailaren 8ko 1/2017 Foru Arauaren babesean. Ondorioz, INFOPU 2021/00044 zenbakiko espedientea sortu da.

Eskaera horrek honako honi egiten dio erreferentzia:

“a) adingabeen babesgabetasun kasu posibleen zenbat jakinarazpen egin diren, hori erregistratzen hasi denetik,
b)  zenbat kasuri ireki zaion babes espediente bat, eta
c) haietatik zenbat itzuli diren beren familiekin.”


Ondorioz, nire eskumenez baliatuz,
XEDATZEN DUT


Lehena. Zure eskaera aztertu ondoren, 2010etik Arabako Lurralde Historikoko Gizarte Ongizaterako Foru Erakundearen Adingabekoen eta Familiaren Arloan jasotako jakinarazpenei buruz eskura duzun informazioa eskuratzeari buruzko informazioa ematen dizugu. Informazio hori honako honi buruzkoa da:

a. Adingabeen babesgabetasun kasu posibleen jakinarazpenen kopurua, hori erregistratzen dutenetik: 1.642 jakinarazpen jaso dira (jakinarazpen batzuetan bi anai-arreba edo gehiago sar daitezke).
b. Zenbat kasuri ireki zaion babes espediente bat:: 2.633 espediente. 

Bigarrena. Eskabideko c) galderari dagokionez, ez dago daturik; izan ere, babesgabetasun egoera baten jakinarazpenak ez dakar nahitaez adingabea bere familiatik bereiztea.


Hirugarrena. Ebazpen honek amaiera ematen dio administrazio-bideari, eta, beraren aurka, administrazioarekiko auzi-errekurtsoa jarri ahal izango da Vitoria-Gasteizko administrazioarekiko auzien epaitegietan, bi hilabeteko epean, edo, aldez aurretik eta nahi izanez gero, erreklamazioa aurkeztu ahal izango da Gardentasunerako eta Gobernu Onerako Foru Kontseiluan, hilabeteko epean; bi kasuetan, ebazpen hau jakinarazi eta hurrengo egunetik aurrera hasiko da epea.
Vitoria-Gasteiz.







Emilio Sola Ballojera
Gizarte Politiken foru diputatua 

Ana Belén Otero Miguélez
Gizarte Zerbitzuen zuzendaria 

